ประกาศจังหวัดกาฬสินธุ์ประกาศจังหวัดกาฬสินธุ์เรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดกาฬสินธุ์โดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ ดังนี้๑. ห้ามมิให้ผู้ใดจุดและปล่อยหรือกระทำการอย่างใด เพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ เว้นแต่จะได้รับอนุญาตจากนายอำเภอแห่งท้องที่และให้ปฏิบัติตามหลักเกณฑ์ในประกาศนี้๒.ในห้วงมีการเสด็จพระราชดำเนินของพระมหากษัตริย์ พระราชินีหรือพระบรมวงศานุวงศ์ในพื้นที่จังหวัดกาฬสินธุ์หรือในพื้นที่จังหวัดใกล้เคียงโดยทางเครื่องบินพระที่นั่ง ให้งดการจุดและปล่อยบั้งไฟตะไล หรือวัตถุอื่นใดที่คล้ายคลึงกัน ขึ้นไปสู่อากาศโดยเด็ดขาดและให้เลื่อนการจุดหรือปล่อยออกไปตามที่นายอำเภอแห่งท้องที่เห็นสมควร๓. การจุดและปล่อย บั้งไฟหรือวัตถุอื่นใดที่คล้ายคลึงกัน ขึ้นไปสู่อากาศ๓.๑ให้กระทำได้ในงานบุญประเพณีซึ่งได้จัดขึ้นต่อเนื่องติดต่อกันเป็นประจำทุกปี เพื่อรักษาขนบธรรมเนียมประเพณีและวัฒนธรรมของท้องถิ่น๓.๒ ให้จุดและปล่อยได้ตั้งแต่วันแรม ๑ ค่ำ เดือน ๖ถึงวันขึ้น ๑๕ ค่ำ เดือน ๗ ของทุกปี ระหว่างเวลา ๐๘.๐๐นาฬิกา ถึงเวลา ๑๘.๐๐ นาฬิกา โดยให้จุดและปล่อยติดต่อกันได้ไม่เกิน ๒ วัน๓.๓วัสดุอุปกรณ์ที่ใช้ในการผลิตบั้งไฟหรือวัตถุอื่นใดที่คล้ายคลึงกันต้องมีน้ำหนักเบาและมีความปลอดภัย๓.๔ท่อหรือวัสดุอื่นใดที่ใช้สำหรับบรรจุเชื้อเพลิงของบั้งไฟต้องมีขนาดเส้นผ่าศูนย์กลางวงในของท่อไม่เกิน๕ นิ้ว หรือไม่เกินขนาดของบั้งไฟแสน๔. สำหรับตะไลที่จัดทำขึ้นด้วยท่อหรือวัสดุอื่นใดเพื่อใช้บรรจุเชื้อเพลิงของตะไลซึ่งมีขนาดเส้นผ่าศูนย์กลางปีกวงกลมของตะไลไม่เกิน๓๐ เซนติเมตร๔.๑ให้กระทำได้ในพิธีเปิดหรือปิดการแข่งขันกีฬาทุกประเภทงานประเพณีหรืองานเฉลิมฉลองในโอกาสต่าง ๆ งานบุญงานกุศล งานศพ๔.๒สำหรับวัน เวลา สถานที่และจำนวนที่ใช้ในการจุดและปล่อยให้อยู่ในดุลพินิจของนายอำเภอแห่งท้องที่ตามที่เห็นสมควรโดยพิจารณาจากการมีส่วนร่วมของชุมชน ขนบธรรมเนียมประเพณี และวัฒนธรรมของท้องถิ่นเป็นสำคัญ๔.๓วัสดุอุปกรณ์ที่ใช้ในการผลิตตะไล ต้องมีน้ำหนักเบา และมีความปลอดภัย๕.สำหรับตะไลที่จัดทำขึ้นด้วยท่อหรือวัสดุอื่นใดเพื่อใช้บรรจุเชื้อเพลิงของตะไลและมีขนาดเส้นผ่าศูนย์กลางปีกวงกลมของตะไลไม่เกิน ๖ เมตร๕.๑ให้กระทำได้ในงานบุญประเพณีซึ่งได้จัดขึ้นต่อเนื่องติดต่อกันเป็นประจำทุกปี เพื่อรักษาขนบธรรมเนียมประเพณีและวัฒนธรรมของท้องถิ่น๕.๒ ให้จุดและปล่อยตั้งแต่วันแรม ๑ ค่ำ เดือน ๖ ถึงวันขึ้น๑๕ ค่ำ เดือน ๗ ของทุกปี ระหว่างเวลา ๐๘.๐๐ นาฬิกา ถึงเวลา ๑๘.๐๐ นาฬิกาโดยให้จุดและปล่อยติดต่อกันได้ไม่เกิน ๒ วัน๕.๓วัสดุอุปกรณ์ที่ใช้ในการผลิตตะไล หรือวัตถุอื่นใดที่คล้ายคลึงกัน ต้องมีน้ำหนักเบาและมีความปลอดภัย๖. สำหรับบั้งไฟตะไลหรือวัตถุอื่นใดที่คล้ายคลึงกัน ตามข้อ ๓ ข้อ ๔ และข้อ ๕ ดังกล่าวข้างต้นจะทำการจุดและปล่อยได้จำนวนเท่าใดให้เป็นดุลพินิจของนายอำเภอแห่งท้องที่จะเห็นสมควรโดยพิจารณาจากการมีส่วนร่วมของชุมชน ขนบธรรมเนียมประเพณีและวัฒนธรรมของท้องถิ่นเป็นสำคัญ๗.สถานที่จุดและปล่อยหรือกระทำการอย่างใดเพื่อให้บั้งไฟตะไลหรือวัตถุอื่นใดที่คล้ายคลึงกันขึ้นไปสู่อากาศจะต้องให้อยู่ห่างไกลจากชุมชนหรือที่พักอาศัยไม่น้อยกว่า ๕๐๐ เมตร๘. มาตรการในการป้องกันมิให้มีการเล่นการพนัน๘.๑ห้ามจัดให้มีการเล่นการพนันในการจุดและปล่อยบั้งไฟตะไลหรือวัตถุอื่นใดที่คล้ายคลึงกัน๘.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆหรือกระทำเครื่องหมาย สัญลักษณ์อื่นใด อันเป็นการบ่งชี้ถึงการบอกเวลาการขึ้นลงหรือความสูงต่ำของบั้งไฟ หรือตะไล หรือกระทำการอื่นใดอันเป็นข้อชี้ขาดให้แพ้ชนะกัน๙.มาตรการในการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๙.๑ในขณะที่มีการจุดและปล่อยหรือกระทำการอย่างใดเพื่อให้บั้งไฟ ตะไลหรือวัตถุอื่นใดที่คล้ายคลึงกัน ขึ้นไปสู่อากาศผู้ได้รับอนุญาตต้องพร้อมแสดงใบอนุญาตต่อเจ้าหน้าที่ที่เกี่ยวข้องเมื่อมีการขอตรวจ๙.๒ ให้ผู้ได้รับอนุญาตนำเลขที่ใบอนุญาตกำกับบั้งไฟ หรือตะไลแล้วแต่กรณี ไปเขียนหรือแสดงไว้บนบั้งไฟหรือตะไลในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นส่วนที่เหลืออยู่เมื่อบั้งไฟหรือตะไลได้ตกลงมาสู่พื้นโดยการเขียนหรือแสดงให้ใช้สีหรือน้ำหมึกหรือสารเคมีที่ขูดลบออกยาก๙.๓ฐานสำหรับจุดบั้งไฟ ต้องมีความชันหรือความลาดเอียง ๗๐ - ๘๐ องศาและต้องไม่หันหน้าเข้าไปในหมู่บ้านหรือชุมชน๙.๔ผู้รับอนุญาตต้องจัดสถานที่ที่จะทำการจุดและปล่อยบั้งไฟหรือตะไลให้มีความปลอดภัย โดยให้ผู้ชมอยู่ห่างจากฐานจุดและปล่อยบั้งไฟหรือตะไลไม่น้อยกว่า ๑๕๐ เมตร๙.๕ให้ผู้รับอนุญาตจัดให้มีผู้ประสานงานการจุดบั้งไฟหรือตะไลที่สามารถติดต่อได้ทางโทรศัพท์อย่างน้อย๒ คน เพื่อทำหน้าที่ในการแจ้งศูนย์ควบคุมการบินก่อนการจุดและปล่อยในวันที่ได้รับอนุญาตและให้เฝ้าติดตามการติดต่อจากศูนย์ควบคุมการบินตลอดเวลาที่จุดบั้งไฟหรือตะไลพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดบั้งไฟหรือตะไล๙.๖ให้ผู้ได้รับอนุญาตจัดให้มีหน่วยปฐมพยาบาลเบื้องต้นไว้ ณ บริเวณจัดงาน๙.๗ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน๙.๘ห้ามจำหน่ายบัตรค่าเข้าชม หรือเรียกเก็บค่าเข้าชมในการจุดและปล่อยบั้งไฟ ตะไล หรือกระทำการอื่นใดในลักษณะแอบแฝงเพื่อเก็บค่าเข้าชมเช่น จัดให้มีการเรี่ยไรหน้างาน การแจกซองฎีกาผ้าป่า หรือการตั้งตู้รับบริจาคเป็นต้น๑๐.ผู้ใดกระทำการจุดและปล่อยโดยไม่ได้รับอนุญาตหรือกระทำการนอกสถานที่ที่ได้รับอนุญาตไว้ หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับ ตามข้อ ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ลงวันที่ ๑๐ มิถุนายน พุทธศักราช ๒๕๕๙๑๑. ผู้ได้รับอนุญาตตามประกาศนี้ไม่ถือเป็นเหตุให้พ้นผิด หากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยาน ชุมชน หรือประชาชน๑๒.[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๓มีนาคม พ.ศ. ๒๕๖๐ณัฐภัทร สุวรรณประทีปผู้ว่าราชการจังหวัดกาฬสินธุ์ภวรรณตรี/จัดทำ๑๘ เมษายน ๒๕๖๐พิมพ์มาดา/ตรวจ๘ พฤษภาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๐๐ ง/หน้า ๒๓/๑๐ เมษายน ๒๕๖๐